Torun Lian

Torun Lian (født 15. januar 1956) er en norsk forfatter, dramatiker og filmregissør.

Lian har mottatt en lang rekke norske og utenlandske priser for sitt arbeid, som regissør og dramatiker og for sine ungdomsromaner. Hun har tidligere arbeidet som rekvisitør, scenograf og har undervist i manuskriptskriving bl.a. ved Den norske filmskolen og Statens studiesenter for film.Dag Eivind Undheim Larsen: Torun Lian - Manisk melankoliker - Portrettintervju I Klassekampen 28. august 2021 

 Utdanning og karriere 
Hun gikk på Forsøksgymnaset i Oslo, deretter landbruksskolen. Fra 1978 arbeidet hun ved Nationaltheatret, Teatret på Torshov, Det Norske Teateret og Teaterhøyskolen med kostymer, rekvisitter og scenografi.

Hun skrev sitt første teaterstykke på Nationaltheatret, barneforestillingen Oo dja naa, et gruppeprosjekt initiert av Jon Balke og Ellen Horn.

På 1980-tallet produserte Fjernsynsteatret NRK tre teaterstykker av Lian: Colaengelen, Sand og Natt/Hotell. De tre skuespillene ble gitt ut i bokform som hun fikk Tarjei Vesaas debutantpris for i 1988.

Senere skrev hun en serie sammen med barn i Smørøyet der Berit Nesheim var regissør. Dette samarbeidet ledet til seriene og filmen om Frida der Maria Kvalheim hadde hovedrollen. Frida og Frida - med hjertet i hånden. Samtidig kom bøkene om Frida ut på Aschehoug forlag.

Torun Lian var scripteditor på NRKs første såpeserie I de beste familier.

Lian debuterte selv som regissør i 1998 med filmen Bare skyer beveger stjernene, som hun også skrev manuset til. Boken Bare skyer ... ble utgitt året før. I 2004 kom filmen Ikke naken, regissert av Lian etter eget manus. Fra 2004 til 2006 var Lian spillefilmkonsulent i Norsk filmfond.

Lian har delt manuskreditt med Gunnar Vikene på filmene Himmelfall og Vegas.

 Bibliografi 
 Tre skuespill – skuespill (1988)
 Den som beveger seg langsomt beveger seg – skuespill (1989) 
 Frida – ungdomsbok (1990)
 Frida – med hjertet i hånden – ungdomsroman (1991), samleutgave av Fridabøkene 2000
 Lengtere – skuespill (1994)
 Bare skyer beveger stjernene – ungdomsroman (1994)
 Ikke naken ikke kledt – ungdomsroman (2000)
 Adam den tredje i fjerde – barnebok (2005)
 Undrene i vår familie – roman (2008)
 Alice Andersen – roman for barn (2014)
 Reserveprinsesse Andersen – roman for barn (2015)
 Alice svømmer ikke – roman for barn (2016)
 Alice og alt du ikke vet og godt er det – barnebok, Aschehoug (2017)
 Knokkelsommer - roman, Gloria Forlag (2019)
 Meningen med Atlas - roman, Aschehoug (2021)

 Filmmanus 
 Frida – novellefilm i to deler (1989)
 Frida og det urolige hjertet – novellefilm (1990)
 Det finnes noen som er mindre enn Anna – kortfilm (1991)
 Frida - med hjertet i hånden – spillefim (1991)
 Afrika – NRK drama, 1992
 Bare skyer beveger stjernene – spillefilm (1998)
 Himmelfall – spillefilm, 2002 (med Gunnar Vikene)
 Ikke naken – spillefilm (2004) 
 Vegas – spillefilm 2009 (med Gunnar Vikene)
 Victoria etter Knut Hamsuns roman ved samme navn – spillefilm 2013

 Teatermanus 
 Bønn for Anna 2014 (For Den Unge scene)

 Regi 
 Det finnes noen som er mindre enn Anna – kortfilm (1991)
 Bare skyer beveger stjernene – spillefilm (1998)
 Ikke naken – spillefilm (2004)
 Victoria etter Knut Hamsuns roman - spillefilm 2013

 Priser   
 Tarjei Vesaas' debutantpris 1988, for Tre skuespill Amanda-prisen for beste film-manus (1990), for fjernsynsserien Frida Prix Jeunesse, for fjernsynsserien Frida 
 Nordische Filmtage, hovedpris (1991), for Frida med hjertet i hånden Amanda-prisen for beste film-manus (1991), for Frida med hjertet i hånden Amanda-prisen for beste film (1991), for Frida med hjertet i hånden Nordisk Skolebibliotekarforenings Børnebogspris (1995)
 Skolebibliotekarforeningens litteraturpris (1995), for Bare skyer beveger stjernene Amanda-prisen for beste film (1998), for Bare skyer beveger stjernene Beste nordiske barnefilm (1998), for Bare skyer beveger stjernene Filmkriterprisen (1998), for Bare skyer beveger stjernene Grenseløs kommunikasjon (1999)
 Sonja Hagemanns barne- og ungdomsbokpris 2000, for Ikke naken ikke kledt Ingmar Bergman-prisen (2000)
 Amanda-prisen for beste manus 2010, for Vegas
 Brageprisen, barn og ungdom 2015 for Reserveprinsesse Andersen Referanser 

 Kilder 
 Presentasjon av Torun Lian i Forfatterkatalogen på Forfattersentrums nettsider
 Rushprint;I Torun Lians hage, utg. nr 4, 2004
 Rushprint; Gjerne Naiv, utg. nr 5, 1998
 Bedre enn sitt rykte – En liten norsk filmhistorie''. 2.utgave, Norsk filminstitutt Oslo, 2004. Gunnar Iversen, Øivind Hanche, Nils Klevjer Aas.
 Torun Lian - biografi - torunlian.com

 Eksterne lenker 
 Torun Lian - Store norske leksikon

 Torun Lian hos Filmweb

Kategori:Norske filmregissører
Kategori:Norske manusforfattere
Kategori:Norske dramatikere
Kategori:Norske scenografer
Kategori:Norske forfattere av ungdomsbøker
Kategori:Norske barnebokforfattere
Kategori:Vinnere av Brageprisen
Kategori:Vinnere av Tarjei Vesaas' debutantpris
Kategori:Ingmar Bergman-prisen